Základy opatrovania 1. ročník

**I. Starostlivosť o posteľ pacienta**

**1.Druhy postelí, rozdelenie podľa veku**

Posteľ je hlavným zariadením izby pre chorých. Na nej trávi klient väčšinu svojho pobytu. Preto musí byť dostatočne pevná, priestranná a ľahko čistiteľná.

**Postele rozdeľujeme na:**

**- štandardný (základný) typ** – posteľ má dve čelá spojené kovovou konštrukciou. Má polohovateľnú hornú časť- panel pod hlavou. V tomto type postele môžeme klienta polohovať len obmedzene. Posteľ je vybavená umývateľným matracom. Dobre sa s ňou manipuluje, má kolieska. Týmto typom postele sú zariadené bežné izby klientov.

 

**- polohovací typ** – postele umožňujú lepšie a ľahšie polohovať klienta. Používa sa na oddeleniach intenzívnej starostlivosti a pooperačných klientov. Má molitanový matrac zložený z troch častí alebo v celku. Súčasťou postele sú bočnice, ktoré zabezpečujú klienta pred pádom.

 

**- detské postieľky** – pre novorodenca, pre dojčatá a batoľatá, pre deti do 10 rokov.



1. **Základné vybavenie postele**

**Základné vybavenie postele:**

**- matrace** – používajú sa trojdielne ( znečistený diel sa dá ľahko vymeniť) alebo vcelku, sú vyrobené z molitanu a potiahnuté textíliou alebo nepremokavou látkou,



**- prikrývky** – majú byť ľahké, teplé a ľahko čistiteľné,

**- vankúše** – strednej veľkosti naplnené perím alebo syntetickým materiálom (pre alergikov),



**- gumená podložka** – je určená na ochranu postele pred premočením, kladieme ju pod

plachtu,

**- posteľná bielizeň** – je ušitá z bavlneného alebo ľanového plátna. Musí byť vždy čistá a nepoškodená.

K nemocničnej posteli patrí aj nočný stolík a stolička. Nočný stolík ma stáť na tej strane postele, ktorá pacientovi najlepšie vyhovuje. Má byť natočený tak, aby si z neho pacient mohol sám bez problémov čokoľvek vziať. Stolička býva zasunutá pri posteli Je určená pre pacienta, návštevy, ale aj pre zdravotníckych pracovníkov, pri ošetrovaní alebo komunikácii s pacientom.

1. **Pomocné zariadenie uľahčujúce pohyb pacienta**

Aby posteľ čo najviac vyhovovala zdravotnému stavu a zabezpečovala pohodlie pacientovi, je doplnená rôznymi pomôckami.

1**. Pomôcky uľahčujúce pohyb na posteli bez cudzej pomoci**:

**- hrazdička :** pacient sa môže posadiť, posunúť, má tvar trojuholníka, upevnená je na kovovom ramene horného čela postele.

- **rebríček :** pomôcka z drevených priečok prepojená šnúrou, je pripojená k dolnému čelu postele, slúži na posadenie pacienta.

- **uzdička :** nahrádza rebríček, upletený vrkoč z ovínadiel, upevnený na dolné čelo postele na konci so slučkou na dosah rúk pacienta.



 

 hrazdička rebríček

2.Pomôcky uľahčujúce pohyb mimo postele (drevené podpazuchové barly, predlakťové (francúzske barly), palice, zariadenie na chodenie , invalidné vozíky mechanické a elektrické a pod.

  

 skladacia chodúľka francúzske barly drevenná podpazuchová barľa



dvojkolka na udržanie rovnováhy štvorkolka na udržanie rovnováhy

 

 mobilné chodítko invalidný vozík



 invalidný elektrický vozík

1. **Pomocné zariadenie postele zabraňujúce pádu pacienta**

**Bočnice** – používame na zabezpečenie pacienta proti pádu z postele. Bočnice patria k príslušenstvu postele, sú snímateľné a vyklápateľné. Vyrobené sú z úzkych rúrok, na kratších stranách sú háky s pružinou – vytiahnutím háka sa pružina napne a umožní zachytiť hák za horné a dolné čelo postele. Na dolnej časti postele sú úchytky, ktoré sa zachytia na bočnú časť postele. Existujú aj spúšťateľné bočnice.



**Popruhy** – sú pevné pásy, na ktorých sú v určitej vzdialenosti našité obímky s plstennou vložkou (na ruky 60 cm od seba, na nohy 30 cm od seba). Na posteľ ich pripevňujeme pomocou spony a remeňa, ktorým sa pásy končia.



**Detské ochranné popruhy (remence)** – Umiestnené cez plecia a v páse batoľaťa plnia účel ochrany a zabezpečenia pred pádom.

1. **Polohy chorých – vyšetrovacie**

Vyšetrovacie polohy sa používajú pri rôznych druhoch vyšetrení.

**Poloha na chrbte** – pacient leží na chrbte s tvárou smerom nahor bez podopierania hlavy a pliec, nohy sú mierne pokrčené, ruky voľne pozdĺž tela. Táto poloha slúži na uvoľnenie a odbremenenie hrudného koša, chrbtice a panvy, na uľahčenie dýchania. Slúži na vyšetrenie brucha a sleziny.

**Poloha na boku** – pacient leží na pravom alebo ľavom boku, spodná dolná končatina je pokrčená. Poloha je vhodná na odpočinok a spánok, elimináciu bolesti, prevenciu deformít a dekubitov. Slúži na vyšetrenie obličiek.

**Gynekologická poloha** – dolné končatiny sú ohnuté v kolenách , v bedrách rozkročené.

**Kolenovo – prsná poloha –** klient kľačí v predklone, opiera sa o kolená. Táto poloha sa používa pri vyšetrovaní konečníka.

1. **Polohy chorých – liečebné**

Liečebné polohy prispievajú k úspešnému liečeniu klienta, sú súčasťou liečby a ordinuje ich lekár. Na ich zabezpečenie používame pomocné zariadenia postele. Polohy z hľadiska stavu klienta:

* Aktívna poloha – klient ju zaujme na posteli sám podľa vlastnej vôle.
* Pasívna poloha – klient, ktorý je zoslabnutý, v bezvedomí, nedokáže zmeniť svoju polohu sám. Takéhoto klienta musíme s použitím rôznych pomocných zariadení postele ukladať do vhodnej polohy.

**Poloha v sede, polosede – Flowlerova poloha**, je najčastejšie používaná poloha. Klient má za chrbtom zdvihnutú podperu a pred nohami má debničku. Táto poloha je vhodná pri chorobách srdca, po operácii brušnej a hrudnej dutiny. Je vhodná pre starších klientov, dlhodobo ležiacich a klientov ohrozených zápalom plúc.



**Trendelenburgova poloha** – hrudník a hlava klienta sú nižšie ako dolné končatiny. Nepoužívame vankúš. Polohujeme pomocou polohovacej postele. Používá se v [šokových stavoch](https://www.wikiskripta.eu/w/%C5%A0ok) a pri niektorých druhoch operácií. Uhol sklonu je v rozmedzí 15−30°.



**Obrátená Trendelelenburgova poloha** – je opačná, hlava a hrudník sú vyššie. Vhodná pri chorobách tepien.

